b"\n_START_ARTICLE_\nNaK\n_START_PARAGRAPH_\nEl NaK \xc3\xa9s un aliatge de sodi i potassi que es troba en estat l\xc3\xadquid a temperatura ambient. \xc3\x89s un material comercialment disponible en diversos graus. Aliatges d'entre aproximadament un 40% i un 90% en potassi per pes s\xc3\xb3n l\xc3\xadquids a temperatura ambient. El NaK eut\xc3\xa8ctic est\xc3\xa0 format per un 78% de potassi i un 22% de sodi. \xc3\x89s l\xc3\xadquid entre -12,6\xc2\xb0C i 785\xc2\xb0C. Un \xc3\xbas notable \xc3\xa9s com a refrigerant dins reactors r\xc3\xa0pids experimentals. A difer\xc3\xa8ncia dels reactors comercials, aquests s'aturen freq\xc3\xbcentment i es buiden. La utilitzaci\xc3\xb3 de plom o sodi com a refrigerant, exigiria durant aquestes aturades la calefacci\xc3\xb3 cont\xc3\xadnua que mantingu\xc3\xa9s el refrigerant com a l\xc3\xadquid, i no se solidifiqu\xc3\xa9s dins dels conductes. L'\xc3\xbas de NaK permet solucionar aquest problema. L'aliatge NaK s'utilitza en moltes altres aplicacions de transfer\xc3\xa8ncia de calor per raons similars."